Real Madrid lesti li jżidu l-insegwiment tagħhom ta' Kylian Mbappe Real Madrid jinsabu lesti li jżidu l-insegwiment tagħhom tal-attakkant ta' PSG, Kylian Mbappe, wara l-kummenti tal-attakkant dwar il-futur tiegħu. L-ex player ta' Monaco kkonferma li għaddejjin taħdidiet dwar kuntratt ġdid maċ-champions Franċiżi, fejn iddikjara li huwa "kuntent ħafna" hekk kif huma jidher li se jkunu qed iġeddulu l-kuntratt sal-2022. Mbappe qed ikompli jkun marbut ma' ċaqliq lejn il-kapitali Spanjola minkejja n-negozjati li għaddejjin ma' PSG, għalkemm jidher li Real Madrid issa ser idawru l-attenzjoni tagħhom fuq Erling Braut Haaland. Madankollu, Real Madrid jemmnu li l-kummenti ta' Mbappe kienu aktar motiv biex huma jakkwistawh, u ċ-champions Spanjoli huma determinati li joffru lill-player internazzjonali ta' Franza ftehim aktar attraenti minn dak li għadnu preżenatment ma' PSG. Madankollu, it-telf konsiderevoli ta' Real Madrid wara l-pandemija tal-coronavirus jista' jkun ta' xkiel fit-tfittxija tagħhom għall-player ta' 22 sena, u l-club huwa rrappurtat li għandu jibda jħallas lura self ta' £500 miljun għar-rinnovazzjonijiet fil-Bernabeu s-sena d-dieħla. Bħala riżultat, it-team ta' Zinedine Zidane x'aktarx ikollu jbigħ xi players qabel ma jkun jista' jressaq offerta għal Mbappe, li jinsab fil-quċċata tal-klassifika tal-Ligue 1 b'14-il goals f'dan l-istaġun.